**KÖZÖSSÉGI KÚTENGEDÉLYEZTETÉS KÓPHÁZÁN**

Mint az ismert, a házi vízigényt kielégítő lakossági kutaknak vízjogi **fennmaradási engedéllyel** kell rendelkezniük 2023. után (ld. A vízgazdálkodásról szóló törvény 29. § (7.) bek. és 41/2017. BM rendelet), különben 300 000 Ft-ig terjedő bírság szabható ki a tulajdonosokra **a jelenleg hatályos** szabályozás szerint.

Ezért az önkormányzattal történt egyeztetést követően most Kópházán **2023. május 19-én** (pénteken) szakemberek vállalják a jelentkezőknek település-szinten az engedélyeztetési dokumentáció elkészítését még jóval a határidőt megelőzően, igen kedvező áron. A jegyzői hatáskörben engedélyezett

fúrt kutak eljárási díja 12 000 Ft, ásott kutaké 7 000 Ft.

Minden további költségtől mentes. Az összeírás környezetünk védelmét és az erőforrásainkkal való felelős gazdálkodást szolgálja, kérjük, éljen a lehetőséggel!

**Jelentkezés az önkormányzaton kihelyezett íven** **Fullér Edina** igazgatási előadónál.

 Bővebb felvilágosítás:

**06-20-800-3637** telefonon, vagy az **info@kutengedelyeztetes.hu** e-mail címen.

A jegyzői hatáskörbe tartozás feltételei:
–  magánszemély a kérelmező

–  500 m3/év vízigénybevétel alatti

–  a vízkivétel házi ivóvízigény és a háztartási igények (pl. öntözés) kielégítését szolgálja

–  a kút épülettel rendelkező ingatlanon van

–  a kút nem gazdasági célú vízigényt szolgál

– a kút helye nem érinthet vízbázis-védelmi védőterületet, karszt- vagy rétegvizet.